יורם טהרלב

יוֹרָם טַהַרְלֵב (24 בינואר 1938 – 6 בינואר 2022) היה משורר, פזמונאי, עורך, מחזאי, סופר, מתרגם וסטנדאפיסט ישראלי, נחשב אחד המעצבים החשובים של הזהות והאתוס הישראליים. במהלך הקריירה של טהרלב, אשר נמשכה קרוב ל-60 שנה, כתב קרוב ל-1,000 שירים, שבוצעו על ידי מיטב הזמרים והמבצעים בישראל. נולד וגדל בקיבוץ יגור ליפה ולסופר והמשורר חיים טהרלב. אביו זיהה את הכישרון של בנו וקנה לו מחברת מקושטת בה כתב את שיריו הראשונים. השירים אבדו עם אירועי השבת השחורה בקיבוץ יגור. יורם כילד ונער הושפע מגדולי השירה והזמר מביאליק ועד נתן אלתרמן וחיים חפר. בעת שירותו הצבאי, שימש כתב בעיתון "במחנה גדנ"ע" ולאחר מכן שימש כעורך עיתון זה ו"במחנה נח"ל". במשך שנים רבות עבד כעורך בהוצאה לאור של משרד הביטחון. במאה ה-21 הרבה להופיע בפני קהל בסיפורים ובשירים מפרי עטו בלוויית זמרת, בתוכניות כמו "וטהר ליבנו" ו"קום והתהלך בארץ". בעת מגפת הקורונה המשיך טהרלב לפרסם סיפורים ושירים פרי עטו עם פן הומוריסטי, כדוגמה, פואמה לכנרת בשם "ממשלי הקורונה - הכנרת". טהרלב תחזק אתר אינטרנט, בו ניתן לעיין במבחר גדול משיריו וספריו. בנוסף פורסמו בו מדריכים לכתיבת שירים, מקאמות, ועוד. טהרלב נפטר בביתו לאחר מאבק במחלת הסרטן. למחרת נערך לו טקס אשכבה בתיאטרון הבימה, בו נשאו דברים, בין היתר, שר הביטחון בני גנץ ושר התרבות והספורט חילי טרופר. נקבר בבית העלמין בקיבוץ יגור. טהרלב כתב מספר רב של שירים ופזמונים, רבים מהם לפסטיבלים ולתחרויות שונות, כולל לפסטיבלי הזמר ולאירוויזיון. לטהרלב רפרטואר מגוון, ובין שיריו אפשר למצוא שירי אהבה, שירי מולדת, שירי טבע, שירים תנכיים ושירים הומוריסטיים. השיר "גבעת התחמושת" בלחנו של רוזנבלום השאיר את רישומו בזכות תיאורו האותנטי של הקרב על גבעת התחמושת במלחמת ששת הימים. "היֵה לי חבר היֵה לי אח" בלחנו של רוזנבלום הוא שיר על אחוות לוחמים והשיר "הבלדה על יואל משה סלומון" בלחנו של חנוך ובביצוע אריק איינשטיין, שמתחיל במילים "בבוקר לח בשנת תרל"ח", הוא תיאור אפיזודה בהיסטוריה של ארץ-ישראל (ייסוד פתח תקווה). השיר "על כפיו יביא" בלחנו של רוזנבלום ובביצועה של רבקה זהר, נכתב על סמך מפגש עם נגר מובטל באחת משכונות העוני בארץ, היושב מיואש בבית מלאכתו השומם, וכולו כמיהה לבנות כיסא לאליהו הנביא שיבוא ויגאל אותו מצרותיו. נחום היימן היה הראשון שהלחין משיריו, לאחר שטהרלב שלח אליו את מלות השיר "את ואני והרוח", וביקש שילחינו. השיר הוקלט על ידי צמד "הפרברים" בשנת 1964. קשר מיוחד היה לטהרלב עם המלחין יאיר רוזנבלום, והם חתומים יחד על להיטים רבים. בין היתר, משירי הלהקות הצבאיות: "ישנן בנות", "היֵה לי חבר היֵה לי אח", "גבעת התחמושת", "אנשי הדממה", "את עיניך שא מזרחה" (לחן: אורי קריב), "שירו של צנחן", "אין כבר דרך חזרה", ועוד. שירים נוספים של טהרלב הולחנו על ידי גדולי מלחיני הזמר העברי, ביניהם נורית הירש, משה וילנסקי, סשה ארגוב, מוני אמריליו, אלונה טוראל, מתי כספי, שלום חנוך, שייקה פייקוב, דובי זלצר, יוחנן זראי, שמוליק קראוס, דפנה אילת, דרורה חבקין, בני נגרי, יגאל בשן, ואפי נצר. רבים משיריו כתב טהרלב בהשראת חוויות נעוריו בקיבוץ יגור, בהם: "ההר הירוק תמיד" בלחנו של אמריליו שכתב על ילדותו אל מול הר הכרמל שלרגליו שוכן הקיבוץ, "ארבע אחר הצהריים" בלחנו של רוזנבלום המתאר את הווי החיים היומיומי בקיבוץ, "בפרדס ליד השוקת" בלחנה של הירש שכתב על המטעים בהם עבד ואליהם נהג ללכת להתבודד ו"צל ומי באר" בלחנו של לוי שער המבוסס על מאורע מ-1945, כשלקיבוץ יגור הובאו מעפילים ששוחררו ממחנה המעצר בעתלית, כדי שיסתתרו מפני הבריטים. עליהם הוא כתב "מי שסוכתו נופלת חרש יכנס בדלת, ועד עולם יוכל להישאר". "בשביל אל הבריכות" בלחנה של טוראל ובביצוע חוה אלברשטיין, בלדה על רקע נופי הקיבוץ שנכתבה אחרי מלחמת ששת הימים וכן "ההולכים אחרי השמש". טהרלב כתב שירים רבים יחסית בגוף ראשון נקבה. חלקם היתוליים כמו "את מי אני אוהבת" ללחנו של ארגוב, ישנן בנות ללחנו של רוזנבלום ו"הוא לא כל כך חכם" ללחנה של אלונה טוראל, וחלקם רציניים כמו "חשמל בכפות ידיך", "המלח שלי", "הגביע", "אתה לי ארץ", "אם תשוב", "שתי אחיות" ועוד. בין השירים הרבים שכתב ללהקות הצבאיות: השירים ההומוריסטיים "חסקה", "הוא לא כל כך חכם", "המלווה", "יידישע פיראטן" ו"אני מת" (לראות אותה הלילה), שירי מולדת כמו "מלאך מסולם יעקב", "עוד לא תמו כל פלאייך", "קום והתהלך בארץ", "אל הנח"ל", "נגן אקורדיון", "בן-גוריון". ללהקת גייסות השריון כתב את "להיות יהודי", "אם אשכחך ירושלים", "הרצל וכל האדונים הנכבדים" ו"דברי המשלחות", אותם הלחין יאיר רוזנבלום. מספר שירים שלו הולחנו ובוצעו בסגנון פופ ורוק, כמו "אינך יכולה" ללהקת "החלונות הגבוהים" בלחנו של קראוס, "יעלה ויבוא" בלחנו של נגרי ובביצועו של גידי גוב ו"חשמל בכפות ידיך" בביצוע רותי נבון, אך בעיקר מזוהה כתיבתו של טהרלב עם סגנון אמצע הדרך ושירי ארץ ישראל. בין המבצעים הנוספים שביצעו את שיריו ותרגומיו ניתן למנות את יהורם גאון ("בפרדס ליד השוקת" ללחנה של הירש, "לילה של פריחות" ללחנו של וילנסקי, "בואי נשוב אל הטנגו" ללחנו של פייקוב, "עץ האלון" ללחנו של אמריליו ועוד), חוה אלברשטיין ("את חרותי", "בשביל אל הבריכות", "עץ הכוכבים", "בלדה על סוס עם כתם על המצח", "נשים רוקדות"), ירדנה ארזי ("אתה לי ארץ" שנבחר כשיר האהוב ביותר בתחרות לכבוד חגיגות שנות ה-70 למדינה, "שהשמש תעבור עלי"), גשר הירקון ("הגביע"), הפרברים ("את ואני והרוח", "החולמים אחר השמש", "ריח תפוח ואודם שני", "ציפורים נודדות"), הדודאים ("לא נדע הלילה"), עדנה לב ("קרן שמש קרן זוהר", "שתי אחיות", "אם תשוב"), החמציצים ("שיר פרידה לקיץ", "את מה שרציתי"), אילנית ("בלליקה", "רק בינתיים"), בועז שרעבי ("לפעמים אני מרגיש שאני צריך כנפיים"), אילנה רובינא ("מים מתוך הבאר"), מתי כספי ("נח"), להקת מגפיים ("סתיו לבן"), "אתניקס" ("חסקה") ועוד. טהרלב כתב גם שירי ילדים רבים, בהם שירים לפסטיבל שירי ילדים כמו "המשפחה שלי" בביצוע שלמה ניצן, "ברבאבא" ו"מר אפצ'י" בביצוע ציפי שביט, "לא נעצור" ו"שובי הרמוניקה" בביצוע ירדנה ארזי, "דונלד דק" בביצוע מייק בורשטיין, ו"מי המנטה מי המסטיק מי השוקולד" בביצוע שוקולד מנטה מסטיק. את השיר "הדרך אל הכפר" כתב לרבקה זהר על סמך סיפור חייה, מילדותה ועד שובה ארצה לאחר התנסות קשה עם סמים בארצות הברית. את השיר הלחינה נורית הירש לפסטיגל 1985 והוא זכה בביצועה של זהר במקום הראשון. שנה לאחר מכן כתבו טהרלב והירש לזהר את השיר "חלקת אלוהים", שאותו ביצעה בפסטיגל 1986 וזכתה פעם נוספת במקום הראשון. בין השירים הנוספים של טהרלב שבוצעו במסגרת הפסטיגל ניתן למנות את "הדגל שלי" (עדנה לב), "אבא'לה אמא'לה" (חנה לסלאו), "אבא אמא וארץ ישראל" (אילנה אביטל), "ממשה ועד מוחמד" (סמיר שוקרי) ועוד. עוד שירי ילדים ידועים שכתב: "בים בם בום" ("שני חברים יצאו לדרך"), "כולם הלכו לג'מבו", פתיחים לתוכניות טלוויזיה לילדים כמו "דלת הקסמים" ו"שכונת חיים" ועוד. טהרלב כתב גם שירים בז'אנר הים תיכוני. לפסטיבל הזמר המזרחי בשנת 1975 כתב את "זמר בודד הוא הלב" (ידוע בשם "עוד יום יבוא") שביצעה לילית נגר ומאוחר יותר זוהר ארגוב. באותו פסטיבל שרה תיקי דיין את שירו "כשיבוא חמור לבן". אבנר גדסי ביצע מספר משיריו ובהם "עיניה קראו לי" ו"לוליטה". בשנת 1963 הכיר טהרלב את המשוררת נורית זרחי, בהיותם סטודנטים בחוג לפילוסופיה באוניברסיטת תל אביב. באוגוסט 1963, הם נישאו. לאחר 12 שנות נישואים התגרשו. לשניים נולדו שתי בנות: הציירת רוני טהרלב, והעיתונאית והחוקרת בהיסטוריה של הרפואה אראלה טהרלב בן-שחר. בשנת 1978 נישא ללינדה, עולה מארצות הברית ומורה לאנגלית, וב-2011 התאלמן ממנה. לזוג נולדו שני ילדים. בשנת 2014 נישא לבתיה קינן, מי שהייתה דוברת בית הנשיא בימי עזר ויצמן. נכדתו של טהרלב (מבתו הבכורה, רוני) היא הזמרת והיוצרת קמה ורדי. טהרלב התגורר בקיבוץ יגור עד אמצע שנות השישים. במהלך השנים התגורר בפתח תקווה, בראשון לציון, בהרצליה, ובשנותיו האחרונות, התגורר סמוך לכיכר המדינה בתל אביב. גברת אחת מרחוב בצלאל (תל אביב: ביתן, 1974) <איורים – דני קרמן> אייזיק ניוטון הקטן (תל אביב: עם עובד, תשל"ח) <איורים – דני קרמן> אלכסנדר הגדול הקטן (תל אביב: עם עובד, תשל"ח) <איורים – דני קרמן> ארכימדס הקטן (תל אביב: עם עובד, תשל"ח) <איורים – דני קרמן> הדודה שלי מרחוב הנביאים (תל אביב: עם עובד, תשל"ט 1979) הגוזל (גבעתיים: מסדה, 1980) <איורים – אלונה פרנקל> הנשיקה הראשונה (תל אביב: הקיבוץ המאוחד, תש"ם) אני בריא: אל"ף בי"ת של בריאות (תל אביב: שבא, 1982) <איורים - אבנר גלילי> הנשיקה השנייה (תל אביב: הוצאה מוכרת, 1985) <איורים – דני קרמן> בפרדס ליד השוקת: שירי יורם טהרלב (תל אביב: משרד הביטחון - ההוצאה לאור, תשנ"א 1991) אלף בית של אהבה (תל אביב: שבא, 1991) <איורים – אבנר גלילי> אלף בית לנהג הצעיר (אור יהודה: שבא, 1995) <איורים – בני קורי> אי-טי הצב האיטי בעולם (תל אביב: ספרי צמרת, 1996) <איורים – חיים רון> אקח אותך לשם: נופים ושירי אהבה (תל אביב: ההוצאה לאור של משרד הביטחון, תשנ"ז 1997) <צילומים - חנן גטריידה> אהבת חיי (בני ברק: הקיבוץ המאוחד, תשנ"ח 1998) <עיצוב ואיור - הילה חבקין> מצע אשה מצע טוב (תל אביב: בבל, תשס"ג 2003) <ציורים - רוני טהרלב> אין כבר דרך חזרה: שירים וסיפורים על ישראל אחרת (תל אביב: משרד הביטחון - ההוצאה לאור, תשס"ה 2004) איזו מדינה! : החוויה הישראלית בשירים (תל אביב: משרד הביטחון - ההוצאה לאור, תשס"ח 2007) חמור-עף (אור יהודה: כנרת, זמורה-ביתן, דביר, תש"ע 2010) <סיפר וצייר אבנר כץ ; חרז יורם טהרלב ; עורכת הספר - תמי הראל> שמחת תורה: דרשות נחמדות מפז מלאות הומור וחוכמה על כל פרשות השבוע (אור יהודה: כנרת: זמורה-ביתן, תשע"ד 2014) <עריכה והפקה - גלית גינסברג-גולדרייך> מלבד קובצי פזמונים וספרי יהדות, חקר טהרלב את הזמר העברי והוציא לאור ספרים הסוקרים את תולדותיו, ביניהם "שירו הביטו וראו" יחד עם ד"ר מרדכי נאור ו"איזו מדינה!", בו התאים שירים ישראליים ידועים לסיפורים וחוויות שונות שהתרחשו בחברה הישראלית בימי היישוב והמדינה (אותו הוציא לרגל חגיגות ה-60 לישראל). ספר השירה הראשון שלו "משק יגור טיוטה" מביא תמונות קצרצרות על ימי ילדותו, קובץ פזמונים שלו לנוער המתבגר הוא כינס בספר "הנשיקה הראשונה", שמלבד השירים, הכתובים בסגנון ההייקו היפני, המתאימים לקהל היעד, יש בו דפים מתוך ספרי לימוד במקצועות שונים שנלמדו בבית ספר תיכון. כמו כן הוציא את ספר הילדים "הדודה שלי מרחוב הנביאים" ועוד כשישים ספרי ילדים על נושאים שונים. חוקר הזמר אליהו הכהן טען כי "מבין היוצרים הישראלים החילוניים, יורם טהרלב הוא ללא ספק היוצר היהודי ביותר, גם בשיריו וגם בספריו". בתוך מכלול הנושאים היהודיים ניתן לכלול פזמונים תנ"כיים כמו "מלאך מסולם יעקב", "יעלה ויבוא", "נח", "משה משה", "קום לך אל נינוה" או השיר "על כפיו יביא". שירו "שהשמש תעבור עלי" הפך בפי הזמר אברהם פריד לשיר הנקרא "רק תפילה" והוא בין השירים החילונים הבודדים שהפכו ללהיט גם בקרב הציבור החרדי. לבקשת פריד, שינה טהרלב את הבית האחרון, משום שהוא עוסק באהבת גבר ואישה, ולכן אינו מתאים לקהל החרדי. מדור בפני עצמו תופסים הספרים "היהודיים" של טהרלב, ביניהם ניתן למנות את הספרים: שמחת תורה - ליקוט מטורו השבועי שפורסם ב-ynet, הכולל פירושים משלו לכל פרשות השבוע. הטור השבועי החדשני זכה להצלחה מרובה, ולימים (2014) נדפס כספר. על ברכי אבות - פירוש על פרקי אבות שמע בני - מביא דבריהם של חכמי ישראל באלף השנים האחרונות על נושאי מוסר והתנהגות האדם. ואהבת - מביא את דברי החכמים בכל נושאי האהבה, החל באהבת אם לילדיה וכלה באהבת הזולת. וטהר ליבנו - בספר, המעוצב בצורה של דפי גמרא, מביא טהרלב פירושים משלו על ספר המוסר היהודי "שבט מוסר" מאת רבי אליהו הכהן מאיזמיר, שראה אור בשנת 1712. זוהי למעשה פרשנות הומוריסטית שלו על הספר שמצא באקראי בחנות ישנה, כתיבה שעוררה עליו את חמת הממסד החרדי, והוא הוזמן בעטיו למשפט בפני בד"ץ. מצע אשה מצע טוב - פרפרזה על פסוק מספר משלי ובו כתוב בהומור סיפורן של תשע נשים נודעות בתנ"ך. בעקבות שלמה המלך - קריאה חדשה בספר משלי - יצא לאור לאחר מותו. 2008 - אות הוקרה על מפעל חיים לזמר עברי מטעם נשיא אוניברסיטת בר-אילן. הפרס הוענק לו במסגרת הכנס השנתי, "מי אני? שיר ישראלי!", הנערך על ידי המרכז לחקר המוזיקה העממית הישראלית באוניברסיטה. בנימוקי הזכייה צוין כי טהרלב הוא אחד היוצרים הפוריים ביותר בזמר העברי וכי הוא "תורם בעל משמעות לתרבות המתחדשת של שירי ארץ ישראל". 2013 - אזרחות כבוד של הרצליה. 2015 - פרס שרת התרבות והספורט לאמנים ותיקים ע"ש אריק איינשטיין. 2016 - בפסטיבל חיפה להצגות ילדים ונוער זכתה ההצגה "הנשיקה הראשונה", המבוססת על ספרי שירי הנעורים של טהרלב, במקום הראשון בקטגוריית הנוער. כמו כן, קיבל טהרלב אות הוקרה במסגרת הפסטיבל מטעם תיאטרון חיפה. 2018 - זכה יחד עם הסופרת אמונה אלון בפרס שר החינוך לתרבות יהודית. כיכר בעיר אור יהודה, נקראה על שמו. שיריו חקוקים על סלעים במקומות רבים בארץ, ביניהם על דרך הנוף, כיכר החמישה בפתח תקווה, ליד מעיינות בהרי ירושלים ועוד. 2021 - "יעלה ויבוא", אלבום מחווה ליצירתו של טהרלב. האלבום יצא כמיזם מוזיקלי תחת השם "צאן ברזל", שנועד להנציח ולכבד את יצירותיהם של גיבורי תרבות, משוררים ופזמונאים ישראלים, כאשר טהרלב הוא הראשון שבהם. מאחורי היוזמה עמדו "ארומה מיוזיק" (מיכל וייס אוחיון ובני מנשה) ו"קשת 12", בניהולו האומנותי של קובי בן עטר. 2022 - אות "גיבור תרבות" מטעם תיאטרון הבימה. 2022 - בשנת 2022 החלו רשות הטבע והגנים בפרויקט חדש, בו הציבו בנקודות תצפית שונות באתרי הרשות 16 ספסלים, בשילוב מילותיו של טהרלב לקריאה וליצירת שיח. ב-14 בינואר 2022 התקיים בתיאטרון הבימה אירוע מחווה רב משתתפים ליורם טהרלב. האירוע, שהתקיים בתום ימי השבעה, הפך לאירוע לזכרו, ובו גם הוענקה למשפחתו של טהרלב תעודת גיבור התרבות של התיאטרון הלאומי. בסוף שנת 2022 הוקמה חטיבת הביניים הראשונה ״יורם טהרלב״ על שמו בכפר סבא, ונקרא על שמו רחוב ברמת גן. ארכיונו מופקד במכון גנזים - ארכיון הסופרות והסופרים בישראל, אשר בבית אריאלה בתל אביב. קום והתהלך בארץ (2005) אין כבר דרך חזרה, 4 תקליטורים (2008) שירים שנכתבו על ידי יורם טהרלב יורם טהרלב, הצבעוני, באנתולוגיה "תמונה קבוצתית" (ספרות ישראלית במאה ה-21), עמ' 227–228, הוצאת כרמל, 2017 אתר האינטרנט הרשמי של יורם טהרלב יורם טהרלב, ברשת החברתית פייסבוק יורם טהרלב, סרטונים בערוץ היוטיוב יורם טהרלב, במיזם "אישים" לתיעוד היצירה הישראלית יורם טהרלב, באתר "אידיבי", מאגר הידע העברי לקולנוע ישראלי ועולמי יורם טהרלב, באתר שירונט יורם טהרלב, באתר MusicBrainz (באנגלית) יורם טהרלב, דף שער בספרייה הלאומית יורם טהרלב, בלקסיקון הספרות העברית החדשה יורם טהרלב, בארכיון הבימה איזה שיר של יורם טהרלב כדאי לך לשמוע עכשיו?, בבלוג "הספרנים" של הספרייה הלאומית, ינואר 2018 יורם טהרלב, ב"לקסיקון הסופרים העברים בהווה" יורם טהרלב, במיזם "סופרים קוראים" של המרכז לספריות וספרות בישראל מידע על יורם טהרלב בקטלוג הספרייה הלאומית על יצירתו ומקורות השראה יורם טהרלב, בוא שיר עברי זוהר בדשא, באתר הארץ, 10 באפריל 2009 אלי אשד, הפזמונים של יורם טהרלב "בבוקר לח בשנת תרל"ח - המלחמות על הבלדה על יואל משה סלומון", אלי אשד, 19 בנובמבר 2008 רוגל אלפר, לא הבנתם את "גבעת התחמושת", באתר הארץ, 1 ביוני 2014 יורם טהרלב‏, ימי תרבות 2014: יורם טהרלב בטור מיוחד על הכותבים שהכי השפיעו עליו, באתר וואלה, 21 באוגוסט 2014 זיוה שמיר, על "הבלדה על משה יואל סלומון" מאת יורם טהרלב, אתר מב"ע, יואר 2023 ראיונות בן שלו, עכבר העיר אונליין, היורם שליד הצבר, באתר הארץ, 7 ביוני 2008 יורם טהרלב בהנחיית אירוע זמר, באתר יוטיוב איך שיר נולד? מפגש עם יורם טהרלב בערוץ האקדמי מיסודה של אוניברסיטת חיפה מירון ח. איזקסון, ‏מפגשים מהסוג היהודי: יורם טהרלב, בערוץ "אורות – טלוויזיה יהודית", 16 במרץ 2011 יורם טהרלב ב"ציפורי לילה מתגעגעות", גלי צה"ל, 30 באוקטובר 2011 אמילי עמרוסי, כך נוצרו הפזמונים הגדולים, באתר ישראל היום, 18 באוקטובר 2013 מתלוצץ עם רש"י: פירוש טהרלב על התורה, באתר ynet, 23 באוגוסט 2014 אהרון ברנע מראיין את יורם טהרלב בתוכנית "מחוץ לזמן" של ערוץ הכנסת, באתר יוטיוב, 1 במרץ 2015, חלק א' אהרון ברנע מראיין את יורם טהרלב בתוכנית "מחוץ לזמן" של ערוץ הכנסת, באתר יוטיוב, 1 במרץ 2015, חלק ב' הבית היהודי עם יורם טהרלב | כאן 11 לשעבר רשות השידור, סרטון באתר יוטיוב (אורך: 29:39), 2014 יעקב לויתם, זקן השבט, באתר ישראל היום, 19 בספטמבר 2017 יורם טהרלב, הפרויקט של מפעל הפיס לתיעוד יוצרים במוזיקה הישראלית עם יואב קוטנר, דצמבר 2016 יעקב בר-און, ‏יורם טהרלב: "נראה לי שאחרי הכל נשארתי מרדן כפי שהייתי", באתר מעריב אונליין, 19 בינואר 2018 חן ליברמן, למה יורם טהרלב לא כותב שירים חדשים כבר 30 שנה?, באתר nana10‏, 3 בפברואר 2018 סמדר שיר, אני לא רוצה לקבל את פרס ישראל, באתר "ידיעות אחרונות", 3 ביוני 2018 יעקב בר-און, ‏יורם טהרלב: "אחרי כל האכזבות כבר לא חותר לקבל פרס ישראל", באתר מעריב אונליין, 11 באוקטובר 2018 ליאת רגב משוחחת עם יורם טהרלב בתוכנית "70 פנים", בערוץ YouTube של כאן 11, 2018 גאולה אבן-סער - "שיחה אישית" (פרק 9): יורם טהרלב, באתר כאן 11, 11 ביוני 2019 לירון לב, יורם טהרלב: "עברתי עשר מלחמות, ואני לא זוכר תקופה כזאת מוטרפת", באתר Xnet‏, 10 באוגוסט 2020 עמוס נבו, פסוקי השטן של יורם טהרלב, ידיעות אחרונות, 7 ימים, 26.4.91, עמ' 44–46 עמוס נבו, ממציא שירים בהליכה, ידיעות אחרונות, 7 ימים, 13.12.96, עמ' 46–47, 50 עם מותו נועם כהן, ‏הסופר והמשורר יורם טהרלב נפטר בגיל 84, באתר ‏מאקו‏, 6 בינואר 2022 אברהם זיגמן, בשיריו יחיה בתוכנו: פרידה מיורם טהרלב, באתר ynet, 9 בינואר 2022 בן שלו, שירי יורם טהרלב הם אחד הדיוקנאות היפים ביותר של ההוויה הישראלית, באתר הארץ, 6 בינואר 2022 מאיה כהן, "ענק השירה הישראלית": בכירי המדינה ואמניה סופדים ליורם טהרלב, באתר ישראל היום, 6 בינואר 2022 איתמר זהר, כבר לא כותבים כיום כמו יורם טהרלב על הטבע ועל החיים, באתר הארץ, 7 בינואר 2022 דוד אסף ואליהו הכהן, פרידה מיורם טהרלב, בבלוג "עונג שבת", 7 בינואר 2022 נועם כהן גאיה חלמיש, ‏"שלפתי את הטקסט מתוך הערימה ופשוט התחלתי לבכות": נפרדים מיורם טהרלב ז"ל, באתר ‏מאקו‏, 6 בינואר 2022 אסף נבו, "בצניעות אני אומר: הטבעתי חותם, חרשתי שדה באדמת הארץ", באתר ישראל היום, 13 בינואר 2022 חן מלול, פרידה מיורם טהרלב, בבלוג "הספרנים" של הספרייה הלאומית, ינואר 2022 משפטים שהפכו לחלק מן התרבות הישראלית מתוך שיריו של יורם טהרלב, באתר האקדמיה ללשון העברית, 6 בינואר 2022 תמר זיגמן, שנה למותו של טהרלב - בלדה על סוס עם כתם על המצח וכתם על הגב, באתר הארץ, 25 בינואר 2023 שר החינוך נפתלי בנט הודיע על הזוכים בפרס לתרבות יהודית בתחום ספרות ושירה: יורם טהרלב ואמונה אלון, באתר ערוץ 7, 9 באוקטובר 2018 סיפורם של בתי העלמין ביגור, באתר News1 מחלקה ראשונה, 16 בינואר 2022 יורם טהרלב, ממשלי הקורונה - הכנרת, ‏2 במאי 2020 יורם טהרלב, באתר www.taharlev.com רן בוקר, המשורר והפזמונאי יורם טהרלב הלך לעולמו בגיל 83, באתר ynet, 6 בינואר 2022 יואב בירנברג, ליאור אל-חי, למרגלות ההר הירוק תמיד: יורם טהרלב הובא למנוחות, באתר ynet, 7 בינואר 2022 מדור תוים ותקילין, משהו שיאמר משהו, באתר דבר, ‏13 במרץ 1970 רותי קדוש, גירושים מאושרים. יש דבר כזה, באתר nrg‏, 27 במרץ 2002 תמר פרלשטיין קשדן, ‏"בכל פעם שאני רוצה לפגוש את אבא אני פותחת רדיו", בעיתון מקור ראשון, 4 ביוני 2024 לירון לב, יורם טהרלב: "עברתי עשר מלחמות, ואני לא זוכר תקופה כזאת מוטרפת", באתר Xnet‏, 10 באוגוסט 2020 על ברכי אבות ענת זהר, מכל הלב, באתר nana10‏, 25 במאי 2008 אלי אלון, אזרחות כבוד של הרצליה ליורם טהרלב, באתר "מוטק'ה", 10 מרץ 2013 מאיה כהן, "הוא שר את החיים שלנו", באתר ישראל היום, 25 בינואר 2015 עפר לבנת, ‏יורם טהר-לב ואמונה אלון יקבלו את פרס לתרבות יהודית, באתר מעריב אונליין, 9 באוקטובר 2018 השירים של יורם טהרלב mako, נבדק ב-2021-05-31 ספסלי שיחה והשראה – יורם טהרלב, באתר רשות הטבע והגנים יואב בירנברג, "נכס לאומי, גיבור תרבות": מיטב האמנים נפרדו מיורם טהרלב במופע מחווה, באתר ynet, 14 בינואר 2022 טהרלב, יורם, מס. בעל ארכיון 688, באתר מכון גנזים ע"ש אשר ברש על עונג שבת מסוג אחר - כדורגל, כתב טהר לב שיר אירוני בעקבות ביקורת מהצד השמרני במדינה על משחקים בשבת. השיר פורסם על ידי מכון גנזים בבלוג שלו. לעיון בשיר, ראו כאן.